《春日 其一》
宋代·何耕

闻道西楼下，香风飏绮罗。无钱沽酒得，不醉奈愁何。

老去春缘薄，慵来睡兴多。闭门终一枕，亦不梦南柯。

作者简介：（1127—1183）宋汉州绵竹人，占籍德阳，字道夫，号怡庵。高宗绍兴十七年四川类试第一。累擢嘉州守，有惠政，与何逢原、孙松寿、宋诲号四循良。孝宗淳熙中历户部郎中、国子祭酒，出知潼川府。